Ino Mapenzi Mapati Ninzi?
Bwiinguzi bwamu Bbaibbele
Mapenzi mapati ayooleta ziindi zyamapenzi aakatazya kapati aatanabacitikilide bantu. Kweelana abusinsimi bwamu Bbaibbele, ayootalika lya ‘mazuba aamamanino,’ naa “ziindi zyamamanino.” (2 Timoteyo 3:1; Daniele 12:
Zintu iziyoocitika lyamapenzi mapati
Kunyonyoonwa kwabukombi bwakubeja. Mukulaba kwaliso, bukombi bwakubeja buyoonyonyoonwa. (Ciyubunuzyo 17:
1, 5; 18: 9, 10, 21) Mbunga zyatwaambo twacisi iziimininwa a Lukamantano Lwazisi (United Nations) ziyoocita kuyanda kwa Leza kwiinda mukubweza ntaamu eeyi. —Ciyubunuzyo 17: 3, 15- 18. *
Kulwana bukombi bwakasimpe. Nkamu yazisi, iyaambwa mucilengaano ca Ezekieli kuti “Gogo wakucisi ca Magogo,” iyoosola kunyonyoona baabo batobela bukombi bwakasimpe. Pele Leza uyoobakwabilila bakombi bakwe kutegwa batanyonyoonwi.
—Ezekieli 38: 1, 2, 9- 12, 18- 23.
Kubetekwa kwabantu bamunyika. Jesu uyoobabeteka bantu boonse alimwi “uyoobaandaanya bantu mbubonya mweembezi mbwaandaanya mbelele ampongo.” (Matayo 25:
31- 33) Lubeta lwakwe lunooyeeme alugwasyo, naa kutapa lugwasyo muntu umwi aumwi nkwaakacita ‘kubanabokwabo’ Jesu aabo ibayoolela antoomwe anguwe kujulu. —Matayo 25: 34- 46.
Kubuganizyigwa kwabaleli ba Bwami. Bantu basyomeka ibakasalwa kuyoolela a Kristo bayoomanizya buumi bwabo bwaanyika akubusyigwa kuunka kujulu..
—Matayo 24:31; 1 Bakorinto 15: 50- 53; 1 Batesalonika 4: 15- 17.
Amagedoni. Eeyi ‘nkondo yabuzuba bupati bwa Leza Singuzuzyoonse’ alimwi yiitwa kuti ‘buzuba bwa Jehova.’ (Ciyubunuzyo 16:
14, 16; Isaya 13:9; 2 Petro 3: 12) Aabo Kristo mbayoobeteka kuti bali amulandu, bayoonyonyoonwa. (Zefaniya 1: 18; 2 Batesalonika 1: 6- 10) Eeci ciyoobikkilizya kunyonyoonwa kwambunga zyatwaambo twacisi nyika yoonse, zyalo mu Bbaibbele iziimininwa amunyama uujisi mitwe iili ciloba. —Ciyubunuzyo 19: 19- 21.
Zintu iziyoocitika aakwiinda mapenzi mapati
Kwaangwa kwa Saatani amadaimona. Mungelo singuzu uyoowaala Saatani amadaimona “mumulindi uutagoli,” kuba muciimo icili mbuli kuti balifwide cakutakonzya kucita cintu cili coonse.(Ciyubunuzyo 20:
1-3) Mbwanoobede Saatani mumulindi uutagoli kulakonzya kukozyanisyigwa akuba muntolongo; tanookonzyi kuyunga bantu kuli koonse. —Ciyubunuzyo 20:7.
Myaka Iili Cuulu yatalika. Bwami bwa Leza buyootalika bulelo bwambubo bwamyaka iili 1,000, bwalo iibuyooleta zilongezyo zitaambiki kubantu. (Ciyubunuzyo 5:
9, 10; 20: 4, 6) “Nkamu mpati” yabantu batabaliki ‘bayoozwa mumapenzi mapati,’ bayoofwutuka akubona matalikilo aa Myaka Iili Cuulu anyika. —Ciyubunuzyo 7: 9, 14; Intembauzyo 37: 9- 11.
^ munc. 5 Mubbuku lya Ciyubunuzyo, bukombi bwakubeja bwiimininwa a Babuloni Mupati, ‘muvwuule imupati.’ (Ciyubunuzyo 17:
Amwiiye Zinji
MIBUZYO YAMU BBAIBBELE YAINGULWA
Ino Bwami bwa Leza Buyoocita Nzi?
Amwiiye zyintu nzyomukonzya kujana ciindi mfwulumende ya Leza noiyakulela nyika.
sna_Latn swh_Latn bem_Latn swh_Latn bem_Latn bem_Latn bem_Latn nya_Latn bem_Latn bem_Latn lua_Latn kon_Latn bem_Latn bem_Latn swh_Latn bem_Latn bem_Latn bem_Latn bem_Latn bem_Latn cjk_Latn xho_Latn run_Latn tso_Latn